ສົມບັດຂອງ ທ່ານທຣໍາ ເຮັດໃຫ້ຕື່ນຕົກໃຈ
ບໍ່ນານ ຫລັງຈາກທ່ານ Donald Trump ໄດ້ຖືກເລືອກເປັນປະທານາທິບໍດີຄົນໃໝ່ ບັນດານັກວິເຄາະກໍໄດ້ເລີ້ມ ກວດກາກ່ຽວກັບ 20 ໂຄງການ ທີ່ທ່ານວ່າ ທ່ານເປັນເຈົ້າຂອງຢູ່ນອກສະຫະລັດ.
ບໍ່ນານຫລັງຈາກທ່ານ Donald Trump ໄດ້ຖືກເລືອກເປັນປະທານາທິ ບໍດີ ບັນດານັກວິເຄາະກໍເລີ້ມກວດສອບຢ່າງລະອຽດເບິ່ງ 20 ໂຄງການທີ່ທ່ານວ່າ ທ່ານເປັນເຈົ້າຂອງຢູ່ນອກສະຫະລັດ ຫຼາຍຄົນພາກັນຕັ້ງຄຳຖາມກ່ຽວກັບບັນຫາຂັດແຍ້ງດ້ານຜົນປະໂຫຍດ ຂອງຜູ້ນຳຂອງໂລກເສລີ ກ່ຽວກັບເລື້ອງນີ້ ທ່ານ Donald Trump ເອງ ໄດ້ກ່າວຜ່ານທາງ Tweeter ວ່າ ທ່ານຈະປະ ກາດແຜນ ທີ່ຈະແຍກໂຕທ່ານ ອອກຈາກທຸລະກິດ ໃນທ້າຍເດືອນນີ້ ແລະອົງການຈັດຕັ້ງຂອງທ່ານ ໄດ້ສົ່ງຖະແຫລງການກ່ຽວກັບເລື້ອງດັ່ງກ່າວມາ ຍັງວີໂອເອ ເພື່ອສຶກສາເບິ່ງ ການຈັດການໃນດ້ານທຸລະກິດ ຂອງປະທານາທິບໍດີ ໃນອະນາຄົດນັ້ນ ນັກຂ່າວວີໂອເອ Carolyn Presutti ອະທິບາຍໃຫ້ຮູ້ກ່ຽວກັບ ບັນຫາຈຳ ນວນນຶ່ງ ຈາກທຸລະກິດເຫລົ່ານັ້ນ ຊຶ່ງ ກິ່ງສະຫວັນ ຈະນຳມາສະເໜີທ່ານ ສ່ວນໃຫຍ່ຂອງຊາວອາເມຣິກັນເຫັນພ້ອມນຳກັນວ່າ ບໍ່ເຄີຍມີປະທານາທິ ບໍດີ ທີ່ຖືກເລືອກໃໝ່ ຄືກັນກັບທ່ານ Donald Trump ທ່ານ Donald Trump ປະທານາທິບໍດີທີ່ຖືກເລືອກໃໝ່ກ່າວວ່າ ແຕ່ວ່າພວກເຮົາເຫັນພຽງນ້ອຍນຶ່ງຢູ່ໃນບັນດາເອກກະສານທີ່ເປີດເຜີຍການເງິນ ຊຶ່ງມີຢູ່ທັງໝົດ 104 ໜ້າ ບັນດາຜູ້ສະໝັກປະທານາທິບໍດີ ຕ້ອງໄດ້ຍື່ນເອກກະສານເຫລົ່ານີ້ໃນລະຫວ່າງການໂຄ ສະນາຫາສຽງ ແຕ່ວ່າຊ່ອງຫວ່າງນ້ອຍນຶ່ງຢູ່ໃນກົດໝາຍ ບໍ່ໄດ້ບັງຄັບໃຫ້ປະທານາທິບໍດີທີ່ຖືກເລືອກໃໝ່ ຍື່ນເອກກະສານເພື່ອລາຍງານຕື່ມຈົນຮອດ ປີ 2018 ແລະໂດຍປາດສະຈາກລາຍງານການເສຍພາສີ ຊຶ່ງທ່ານ Donald Trump ຍັງບໍ່ທັນໄດ້ເປີດເຜີຍນັ້ນ ຂໍ້ມູນເຫລົ່ານີ້ຈຶ່ງເປັນຂໍ້ມູນທົ່ວໄປ ທ່ານ Ken Gross ອະດີດທີ່ປຶກສາກຳມາທິການການເລືອກຕັ້ງຂອງລັດຖະ ບານກາງ ກ່າວວ່າ ຊັບສິນຂອງທ່ານ Trump ແມ່ນເລີ້ມແຕ່ສາທາລະນະລັດໂດມີນິກັນ ໄປຫາອິນເດຍ ແລະອິນໂດເນເຊຍ ແລະໄປກວ່ານັ້ນອີກ ມັນບໍ່ມີບັນຫາເລີຍສຳລັບມະຫາເສດຖີອະສັງຫາລິມາຊັບທີ່ປະສົບຄວາມສຳເລັດ ແຕ່ວ່າມັນເປັນບັນຊັບຊ້ອນ ສຳລັບປະທານາທິບໍດີທີ່ຖືກເລືອກໃໝ່ ນັ້ນຄືຄວາມ ເຫັນຂອງທ່ານ Ken Gross ທີ່ໃຫ້ຄຳແນະນຳແກ່ລູກຄ້າ ທີ່ເປັນນັກການເມືືອງກ່ຽວກັບເລື້ອງຈັນຍາບັນ ທ່ານ Gross ກ່າວວ່າ ທ່ານ Trump ໄດ້ໃຫ້ຄຳໝັ້ນສັນຍາວ່າ ຈະບໍ່ໃຫ້ເກີດບັນຫາຂັດແຍ້ງ ແຕ່ວ່າຈະເຮັດຢ່າງໃດນັ້ນຍັງບໍ່ທັນເປັນທີ່ແຈ້ງຂາວເທື່ອ ນີ້ແມ່ນອັນທີ່ອົງການຈັດຕັ້ງທ່ານ Trump ໄດ້ສົ່ງມາໃຫ້ວີໂອເອ ອົງການຈັດຕັ້ງຂອງທ່ານ Trump ກ່າວວ່າ ທ່ານ Donald Trump ໄດ້ກ່າວຜ່ານທາງ Tweeter ວ່າ ທ່ານ ແລະພວກລູກໆຈະພາກັນເປີດເຜິຍແຜນດັ່ງກ່າວໃນວັນທີ 15 ເດືອນທັນວາຈະມາເຖິງນີ້ ເພື່ອໃຫ້ທ່ານລາອອກຈາກການປະຕິບັດທຸລະກິດຂອງທ່ານທັງໝົດ ແຕ່ທ່ານ James Thurber ຈາກມະຫາວິທະຍາໄລອາເມຣິກັນກ່າວວ່າ ນັ້ນແມ່ນຍັງບໍ່ໄປໄກພໍ ທ່ານ Thurber ກ່າວວ່າ ທ່ານ Thurber ກ່າວວ່າ “ການເປີດເຜີຍການເງິນຂອງທ່ານ Trump ສະແດງໃຫ້ເຫັນລາຍໄດ້ ຢູ່ໃນ Azerbaijan ຈຳນວນ 2 ລ້ານ 8 ແສນໃນໄລຍະສອງປີຜ່ານມາ ທີ່ພົວພັນກັບໂຮງແຮມ Baku ຊຶ່ງເປັນຕຶກສູງມີຢູ່ 33 ຊັ້ນທີ່ຍັງບໍ່ທັນເປີດເທື່ອ ລູກສາວຂອງທ່ານ Donald Trump ນາງ Ivanka ໄດ້ລົງຮູບພາບ ທີ່ນາງດູແລການກໍ່ ສ້າງ ແຕ່ວ່າໂຮງແຮມນີ້ເປັນເຈົ້າຂອງໂດຍລູກເລີຍຂອງລັດຖະມົນຕີຂົນສົ່ງ Azerbaijan ຢູ່ໃນປະເທດທີ່ອົງການ Freedom House ໃຫ້ຄະແນນຕໍ່າທີ່ສຸດ ກ່ຽວກັບສິດທິດ້ານການເມືອງ ໂດຍອ້າງວ່າ ມີການຮັບສິນບົນ ແລະການສໍ້ລາດບັງຫລວງ ອົງການຈັດຕັ້ງຂອງທ່ານ Trump ຍັງກ່າວວ່າ ຕົນມີແຜນກໍ່ສ້າງຫຼາຍເຖິງ 30 ໂຮງແຮມຢູ່ປະເທດຈີນ ໃນຂະນະທີ່ອົງການດັ່ງກ່າວມີຊັບສິນຫຼາຍທີ່ສຸດຢູ່ເກາະ Manhattan ສ່ວນນຶ່ງແມ່ນໄດ້ຮັບການສະໜັບສະໜຸນທາງດ້ານການເງິນຈາກ ທະນາຄານຈີນ ທີ່ລັດຖະ ບານເປັນເຈົ້າຂອງ ທ່ານ Robert Daly ຫົວໜ້າສະຖາບັນ Kissinger ກ່ຽວກັບຈີນກ່າວວ່າ ບັນດານັກວິເຄາະຈຳນວນນຶ່ງ ຕັ້ງຄຳຖາມວ່່າ ມັນແມ່ນ “ທຸລະກິດຂອງທ່ານ Trump ຫລື “ປະທານາທິບໍດີ Trump” ທີ່ຈະເຈລະຈາກັບຈີນ ທ່ານ Scott Amey ຢູ່ກັບໂຄງການດູແລວຽກງານຂອງລັດຖະບານ ທ່ານ Amey ກ່າວວ່າ ທ່ານ Trump ປະທານາບໍດີ ທີ່ຖືກເລືອກໃໝ່ ກ່າວວ່າ ລັດຖະທຳມະນູນສະຫະລັດບົ່ງໄວ້ວ່າ ບໍ່ມີເຈົ້າໜ້າທີ່ໆຢູ່ໃນຕຳແໜ່ງຄົນໃດ ສາມາດຮັບເງິນຈາກລັດຖະບານຕ່າງປະເທດໄດ້ ສະມາຊິກສະພາສູງລັດ ຈາກລັດ Maryland ທ່ານ Ben Cardin ກ່າວວ່າ ທ່ານ Trump ຈະລະເມີດເລື້ອງດັ່ງກ່າວ ຖ້າຫາກທ່ານບໍ່ແຍກໂຕຂອງທ່ານໃຫ້ຫ່າງອອກຈາກຊັບສິນຂອງທ່ານໂດຍທັງໝົດ ສະມາຊິກສະພາສູງ Cardin ກ່າວວ່າ ນີ້ແມ່ນເທື່ອທຳອິດທີ່ນັກທຸລະກິດຄົນນຶ່ງ ມີມະຫາອານາຈັກອະສັງຫາລິມະສັບ ຢ່າງກວ້າງ ຂວາງທີ່ຈະຮ້ອງທຳນຽບຂາວວ່າເປັນບ້ານເຮືອນ ໃນຂະນະທີ່ອາດຈະມີການທ້າທາຍ ແຕ່ບາງຄົນເວົ້າວ່າ ເບື້ອງຫລັງທາງທຸລະກິດຂອງທ່ານ Trump ປະທານາທິບໍດີທີ່ຖືກເລືອກໃໝ່ ຈະເປັນຜົນດີແກ່ປະເທດຊາດ